
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 183 


24 Φεβρουάριου 1994 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Μερική άρση αναδασώσεως από δημόσια δασική 
έκταση 2545 μ2 της θέσεως «Μπρίνια - Μπάρδα» 

της Κοινότητας Βαρνάβα - Αττικής. 1 

Κήρυξη αναδασωτέας έκτασης Ε= 405 τετρ. μέτρ. στη 
θέση « Αγιος Βασίλειος» περιφέρειας Καπαρελλίου 

Ν. Βοιωτίας. 2 

Κήρυξη αναδασωτέας έκτασης Ε= 50 στρ. στη θέση 

«Αλογάκι» περιφέρειας Βαγίων Ν. Βοιωτίας. 3 

Κήρυξη αναδασωτέας έκτασης χιλίων πεντακοσίων 
δέκα οκτώ (1.518,00) τ.μ. λόγω παράνομης εκχέρ- 
σωσης στη θέση «Στρόφιλας» περιφ. Κοινότητας 

Κανακάδων Ν. Κέρκυρας. 4 

Κήρυξη αναδασωτέας έκτασης 1,287 στρεμμάτων στη 
θέση «Πλατανάκια» περιφ. Κοινότητας Αγ. Κωνστα¬ 
ντίνου Ν. Σάμου. 5 

Κήρυξη αναδασωτέας έκτασης εμβαδού 300 στρεμμά¬ 
των στη θέση «Καλός Λόγγος» Κοινότητας Κουρνά 
Αποκορώνου Νομού Χανιών. 6 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 
Μετάλλων Ν. Σερρών, στο Ο.Τ. 33. 7 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 4528/93 (1) 

Μερική άρση αναδασώσεως από δημόσια δασική έκταση 
2545 μ2 της θέσεως «Μπρίνια - Μπάρδα» της Κοινότη¬ 
τας Βαρνάβα - Αττικής. 

Ο ΝΟΜΑΡΧΗΣ ΑΝΑΤΟΛ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο- 
κεντρώσεως» όπως αυτές τροποποιήθηκαν και συμπλη¬ 
ρώθηκαν μεταγενέστερα με το Ν.Δ. 532/1970. 

2. Τις διατάξεις του άρθρου 31 του Ν. 1599/1986 «Περί 


σχέσεων Κράτους - Πολίτη, καθιέρωση νέου τύπου δελ¬ 
τίου ταυτότητας και άλλες διατάξεις». 

3. Τις διατάξεις του άρθρου 14 παρ. 4β του Ν. 1734/ 
1987 «Βοσκότοποι και ρύθμιση ζητημάτων σχετικών με 
κτηνοτροφική αποκατάσταση κ.λ.π.». 

4. Την αριθ. 16017/1180/8.7.1980 δ/γή του Υπουρ¬ 
γείου Γεωργίας «Περί οδηγιών για τις αναδασωτέες εκτά¬ 
σεις». 

5. Την αριθ. 1931/12.8.1981 απόφασή μας (ΦΕΚ 728/ 
Δ/14.12.81) με την οποία κηρύχθηκαν δασικές εκτάσεις 
ως αναδασωτέες στην περιοχή της Κοινότητας Βαρνάβα 
Αττικής λόγω της επισυμβάσεως σ’ αυτές πυρκαϊάς την 
23.7.1981. 

6. Την αριθ. 4527/93/24.1.94 απόφασή μας με την 
οποία αναγνωρίστηκε ότι έκταση εμβαδού 2545 μ2 που 
βρίσκεται στη θέση «Μπρίνια - Μπάρδα» περιφέρειας Κοι¬ 
νότητας Βαρνάβα, είναι δασωμένος αγρός που δεν ανήκει 
στην κυριότητα του Ελληνικού Δημοσίου κατά τη διαδικα¬ 
σία του άρθρου 14 του Ν. 1734/1987. 

7. Την αριθ. 4888/15.12.1993 πρόταση του Δασαρ¬ 
χείου Καπανδριτίου για άρση της αναδασώσεως από την 
ανωτέρω έκταση που αναγνωρίστηκε ως αναδασωθείς 
αγρός μη ανήκων στην κυριότητα του Ελληνικού Δημοσίου 
σύμφωνα με την παρ. 4β του άρθρου 14 του Ν. 1734/87, 
αποφασίζουμε: 

Αίρουμε μερικώς την αναδάσωση από τη δημόσια δα¬ 
σική έκταση εμβαδού 2545 μ2 που βρίσκεται στη θέση 
«Μπρίνια - Μπάρδα» περιφέρειας Κοινότητας Βαρνάβα 
Αττικής, όπως εμφανίζεται με τα στοιχεία 1-Β-Γ-5-6- 
4 - 3 - 2 -1 στο από 15.12.89 τοπογραφικό διάγραμμα κλί- 
μακος 1:500, που θεωρεί ο αναπληρωτής Δασάρχης Κα¬ 
πανδριτίου Απόστ. Σταθόπουλος και αποτελεί αναπόσπα¬ 
στο μέρος της παρούσης. 

Η μερική αυτή άρση της αναδάσωσης από την έκταση 
των 2545 μ2 γίνεται σύμφωνα με τις διατάξεις της παρ. 4β 
του άρθρου 14 του Ν. 1734/87 επειδή η ανωτέρω έκταση 
αναγνωρίστηκε ως αναδασωθείς αγρός που δεν ανήκει 
στην κυριότητα του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 4 Φεβρουάριου 1994 

Ο Νομάρχης 
ΝΙΚ. ΠΕΡΚΙΖΑΣ 

Αριθ. 76 (2) 

Κήρυξη αναδασωτέας έκτασης Ε= 405 τετρ. μέτρ. στη 

θέση « Αγιος Βασίλειος» περιφέρειας ΚαπαρελλΙου Ν. 

Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 117 παράγρ. 3 του Συντάγ¬ 
ματος της Χώρας. 

2. Τις διατάξεις των άρθρων 41 παραγρ. 1 και 38 πα¬ 
ράγρ. 1 του Ν. 998/79 «περί προστασίας των Δασών 

κ.λπ.». 

3. Τις σχετικές διατάξεις των Π.Δ. «περί μεταβιβάσεως 
αρμοδιοτήτων του Υπ. Γεωργίας κ.λ.π.». 

4. Τις αριθ. 160417/1180/8.7.80 και 182447/3049/ 
24.9.80 διαταγές του Υπουργείου Γεωργίας. 

5. Την αριθ. 100/21.1.94 πρόταση του Δασαρχείου θη- 
βών για κήρυξη ως αναδασωτέας της αναφερομένης στο 
θέμα έκτασης που καλυπτόταν από αείφυλλα - πλατύ¬ 
φυλλα (αγριελιές, σχίνα, ασπάλαθο κ.τ.λ.) και εκχερσώ¬ 
θηκε παράνομα την 13.1.94. 

6. Την ανάγκη προστασίας της έκτασης και επανεγκα- 


τάστασης της δασικής βλάστησης, αποφασίζουμε: 

Κηρύσσουμε αναδασωτέα με σκοπό τη διατήρηση του 
δασικού χαρακτήρα, την προστασία και αποκατάσταση 
της δασικής βλάστησης με φυσική αναγέννηση, τη διακα¬ 
τεχόμενη δασική έκταση Ε= 405 τετρ. μέτρ. που εκχερ¬ 
σώθηκε παράνομα και βρίσκεται στη θέση «'Αγ. Βασί¬ 
λειος» περιοχής ΚαπαρελλΙου Ν. Βοιωτίας, προσδιορίζε¬ 
ται δε από τα στοιχεία (Α, Β, Γ, Δ, Α) όπως φαίνεται στο συ¬ 
νημμένο τοπογραφικό διάγραμμα και στο χάρτη με κλί¬ 
μακα 1:20.000, που αποτελεί αναπόσπαστο μέρος της 
απόφασης αυτής και έχει όρια: 

Ανατολικά: Με διακατεχόμενη δασική έκταση. 

Δυτικά: Με διακατεχόμενη δασική έκταση - παράνομο 
δρόμο. 

Βόρεια: Με διακατεχόμενη δασική έκταση. 

Νότια: Με διακατεχόμενη δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 9 Φεβρουάριου 1994 

Ο Νομάρχης 
ΣΠΥΡ. ΚΟΤΣΙΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 108 (3) 

Κήρυξη αναδασωτέας έκτασης Ε= 50 στρ. στη θέση «Αλο¬ 
γάκι» περιφέρειας Βαγίων Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 117 παράγρ. 3 του Συντάγ¬ 
ματος της Χώρας. 

2. Τις διατάξεις των άρθρων 41 παραγρ. 1 και 38 πα¬ 
ράγρ. 1 του Ν. 998/79 «περί προστασίας των Δασών 
κ.λπ.». 

3. Τις σχετικές διατάξεις των Π.Δ. «περί μεταβιβάσεως 
αρμοδιοτήτων του Υπ. Γεωργίας κ.λ.π.». 

4. Τις αριθ. 160417/1180/8.7.80 και 182447/3049/ 
24.9.80 διαταγές του Υπουργείου Γεωργΐας. 

5. Την αριθ. 184/31.1.94 πρόταση του Δασαρχείου θη- 
βών για κήρυξη ως αναδασωτέας της αναφερομένης στο 
θέμα έκτασης που καλυπτόταν από πουρνάρια και εκχερ¬ 
σώθηκε παράνομα την 19η Ιανουάριου 1994. 

6. Την ανάγκη προστασίας της έκτασης και επανεγκα- 


τάστασης της δασικής βλάστησης, αποφασίζουμε: 

Κηρύσσουμε αναδασωτέα με σκοπό τη διατήρηση του 
δασικού χαρακτήρα, την προστασία και αποκατάσταση 
της δασικής βλάστησης με φυσική αναγέννηση, τη διακα¬ 
τεχόμενη δασική έκταση Ε= 50 στρεμ. που εκχερσώθηκε 
παράνομα και βρίσκεται στη θέση «Αλογάκι» περιοχής Βα¬ 
γίων Ν. Βοιωτίας, προσδιορίζεται δε από τα στοιχεία (Α, Β, 
Γ, Δ, Α) όπως φαίνεται στο συνημμένο τοπογραφικά διά¬ 
γραμμα και στο χάρτη με κλίμακα 1:50.000, που αποτελεί 
αναπόσπαστο μέρος της απόφασης αυτής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 9 Φεβρουάριου 1994 

Ο Νομάρχης 
ΣΠΥΡ. ΚΟΤΣΙΑΣ 

Αριθ. ΔΔ/4010 (4) 

Κήρυξη αναδασωτέας έκτασης χιλίων πεντακοσίων δέκα 
οκτώ (1.518,00) τ.μ. λόγω παράνομης εκχέρσωσης στη 
θέση «Στρόφιλας» περιφ. Κοινότητας Κανακάδων Ν. 
Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις για διοικητική αποκέντρωση του Ν. 
3200/55 όπως τροποποιήθηκε και συμπληρώθηκε με το 
Ν.Δ. 532/70. 

2. Το άρθρο 117 του Συντάγματος. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τ ις διαταγές του Υπουργείου Γ εωργίας: 

α) 160417/1180/8.7.80. 

β) 182447/3049/24.9.80. 

γ) 164836/3163/10.8.81 και 

δ) 167606/3282/20.8.81. 

5. Το άρθρο 12 Ν. 2040/92. 

6. Την αριθ. ΔΔ/1078/28.4.93 εισήγηση της Δ/νσης 
Δασών Κέρκυρας με την οποία προτείνεται η κήρυξη ως 
αναδασωτέας της παραπάνω εις το θέμα αναφερομένης 
δασικού χαρακτήρα έκτασης επειδή καταστράφηκε ολο- 
σχερώς η καλύπτουσα δασική βλάστηση (πρίνος, σχίνος, 
φιλίκι, κουμαριά) από παράνομη εκχέρσωση που έγινε από 
Οκτώβριο 1992 μέχρι 14.4.1993 και διεπιστώθη την 


14.4.1993, αποφασίζουμε: 

Κηρύσσουμε αναδασωτέα, με σκοπό την επαναδη- 
μιουργία με φυσική αναγέννηση της καταστραφείσης, από 
παράνομη εκχέρσωση που έγινε κατά το χρονικό διάστημα 
από Οκτώβριο 1992 μέχρι 14.4.1993 και διεπιστώθη την 
14.4.1993, δασικής βλάστησης εκ πρίνου, σχίνου, φιλι¬ 
κής, κουμαριάς προς διατήρηση του δασικού χαρακτήρα 
της έκτασης ώστε να αποκλεισθεί η διάθεσή της για άλλο 
σκοπό, την εν λόγω δημόσια δασικού χαρακτήρα έκταση, 
εμβαδού χιλίων πεντακοσίων δεκαοκτώ (1.518,00) τ.μ. 
που βρίσκεται στη θέση «Στρόφιλας» περιφέρειας Κοινό¬ 
τητας Κανακάδων Ν. Κέρκυρας που προσδιορίζεται από 
τα στοιχεία Α, Β, Γ, Δ, Ε, Ζ, Η, Α και έχει όρια: 

Ανατολικά: Νεοδιανοιχθέντα δρόμο και δασικού χαρα¬ 
κτήρα έκταση 

Δυτικά: Ελαιοκτήματα 

Βόρεια: Ελαιοκτήματα - Δασικού χαρακτήρα έκταση 

Νότια: Νεοδιανοιχθέντα δρόμο και πέραν αυτού δασι¬ 
κού χαρακτήρα έκταση, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 5 Ιανουαρίου 1994 
Ο Νομάρχης 

ΑΛΕΞΑΝΔΡΟΣ ΖΑΡΚΑΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 320 (5) 

Κήρυξη αναδασωτέας έκτασης 1,287 στρεμμάτων στη 

θέση «Πλατανάκια» περκρ. Κοινότητας Αγ. Κωνσταντί¬ 
νου Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης» όπως τροποποιήθηκε και συμπληρώθηκε με 
το Ν.Δ. 532/70. 

2. Τη ν παρ. 3 του άρθρου 117 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Το άρθρο 12 Ν. 2040/92. 

5. Τις διαταγές του Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

6. Σχετική εισήγηση του Δ/ντή Δασών Σάμου για κήρυξη 
έκτασης ως αναφέρεται παραπάνω εμβαδού 1287 μ2 (τε¬ 
τραγωνικών μέτρων) που καταστράφηκε από παράνομη 


υλοτομία και εκχέρσωση, αποφασίζουμε: 

Κηρύσσουμε αναδασωτέα με σκοπό την ανανέωση και 
αναγέννηση της εκχερσωθείσας έκτασης και τη διατή¬ 
ρηση δασικού χαρακτήρα που αλλοιώθηκε από την αυθαί- 
ρεση επέμβαση, τη δασική έκταση εμβαδού 1.287 μ2 (τε¬ 
τραγωνικών μέτρων) που βρίσκεται στη θέση «Πλατανά¬ 
κια» περιφ. Κοινότητας Αγ. Κωνσταντίνου Ν. Σάμου, 
προσδιορίζεται από τα στοιχεία Ε1 + Ε2 = 1122 μ2 + 165 
μ2 = 1287 μ2 και έχει όρια: 

Ανατολικά: Με δασική έκταση πλατάνων κ.λ.π. 

Δυτικά: Με ρέμμα - Ποταμός (Κακόρεμα) 

Βόρεια: Με δρόμο αγροτικό προς Αγ. Κωνσταντίνο (πα¬ 
ραλιακός) 

Νότια: Με δασική έκταση πλατάνων κ.λ.π., 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 10 Φεβρουάριου 1994 

Ο Νομάρχης 
ΔΗΜ. ΤΑΣΣΗΣ 

Αριθ. 371 (6) 

Κήρυξη αναδασωτέας έκτασης εμβαδού 300 στρεμμάτων 

στη θέση «Καλός Λόγγος» Κοινότητας Κουρνά Αποκο- 

ρώνου Νομού Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης» όπως τροποποιήθηκε και συμπληρώθηκε με 
το Ν.Δ. 532/70. 

2. Τις διατάξεις του άρθρου 117 της παρ. 3 του Συντάγ¬ 
ματος των Ελλήνων. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

5. Την υπ’ αριθ.εισηγητική έκθεση της Δ/νσης Δα¬ 

σών Χανιών Σχετική με την κήρυξη της εκτάσεως που ανα- 
φέρεται στο θέμα της παρούσας αποφάσεως λόγω 
εμπρησμού την 21η Αυγούστου 1993, αποφασίζουμε: 

Κηρύσσουμε αναδασωτέα την καμένη δημόσια δασική 


έκταση εμβαδού τριακοσίων (300) στρεμμάτων, που βρί¬ 
σκεται στη θέση «Καλός Λόγγος» περιοχής Κοινότητας 
Κουρνά επαρχίας Αποκορώνου Νομού Χανιών. Η αναδα¬ 
σωτέα έκταση περικλείεται από τα στοιχεία Α Β Γ Δ Ε Ζ Η 
θ I του συνημμένου τοπογραφικού σχεδιαγράμματος, το 
είναι αναπόσπαστα προσαρτημένο στην παρούσα από¬ 
φασή μας και θεωρημένο από τον προϊστάμενο της Δ/ 
νσης Δασών Χανιών, έχει δε όρια: 

Ανατολικά: Δημόσιες δασικές εκτάσεις. 

Δυτικά: Δημόσιες δασικές εκτάσεις. 

Βόρεια: Δημόσιες δασικές εκτάσεις. 

Νότια: Δημόσιες δασικές εκτάσεις. 

Σκοπός της κηρύξεως της ανωτέρω εκτάσεως ως ανα¬ 
δασωτέας είναι η διατήρηση του δασικού χαρακτήρα αυ- 
ιήζ. η αποκατάσταση με φυσική αναγέννηση της καμένης 
αυτοφυούς δασικής βλάστησης και ο αποκλεισμός της 
διάθεσης αυτής για άλλη χρήση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 31 Ιανουάριου 1994 
Ο Νομάρχης 

ΤΗΛΕΜΑΧΟΣ ΑΓΓΕΛΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΠ 4033 (7) 

Τροποποίηση του εγκεκριμένου ρυμοτομικού σχεδίου 
Μετάλλων Ν. Σερρών, στο Ο.Τ. 33. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις του Ν. Δ/τος της 17.7.1923, όπως με¬ 
ταγενέστερα τροποποιήθηκαν και συμπληρώθηκαν και ει¬ 
δικότερα τα άρθρα 3 και 70. 

2) Τις διατάξεις του Α.Ν. 314/1968 (ΦΕΚ 47/Α), όπως 
τροποποιήθηκαν και συμπληρώθηκαν με το υπ’ αριθ. 
1018/71 Ν. Δ/γμα (ΦΕΚ 220/Α) και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3) Τις διατάξεις του Ν. 1337/83 και ειδικότερα το άρθρο 
38 . 

4) Τις διατάξεις του από 2-4/14.5.85 Π. Δ/τος (ΦΕΚ 
225/Δ) «Μεταβίβαση αρμοδιοτήτων στους Νομάρχες για 
την έγκριση και τροποποίηση ρυμοτομικών σχεδίων κα¬ 
θώς και όρων και περιορισμών δόμησης αγροτικών οικι¬ 
σμών». 


5) Την υπ’ αριθ. 46/1993 απόφαση του Κοινοτικού Συμ¬ 
βουλίου Μετάλλων. 

6) Την υπ’ αριθ. 237/30.12.1993 γνωμοδότηση του 
Συμβουλίου Χ.Ο.Π. Ν. Σερρών. 

7) Τις διατάξεις του άρθρου 29Α του Ν. 1558/1985, 
όπως αντικαταστάθηκαν με το άρθρο 27 του Ν. 2081/ 
1992, αποφασίζουμε: 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου Μετάλλων Ν. Σερρών, στο Ο.Τ. 33, ως προς 
τη δημιουργία απότμησης στο υπ’ αριθ. 115 οικόπεδο, και 
όπως αυτή φαίνεται στο τοπογραφικό διάγραμμα, υπό κλί¬ 
μακα 1:1.000, που συνοδεύει την απόφαση αυτή. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού της Κοινότητας 
Μετάλλων. 

3. Η απόφαση αυτή, μαζί με το τοπογραφικό διάγραμμα, 
υπό κλίμακα 1:1.000, που τη συνοδεύει, να δημοσιευθούν 
στην Εφημερίδα της Κυβερνήσεως, έχοντας ισχύ από τη 
δημοσίευσή τους. 

Σέρρες, 8 Φεβρουάριου 1994 

Ο Νομάρχης 
ΘΑΝΑΣΗΣ ΣΕΪΤΑΝΙΔΗΣ 


ΤΡΟΠΟΠΟΙΗΣΗ ΡΥΜΟΤΟΜΙΚΟΥ ΣΧΕΔΙΟΥ ΜΕΤΑΛΛΩΝ 


ΤΜΗΜΑ ΤΤΟΛΡΟΔΟΜΜΓ ΜΑΙ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



